Publication: Magyar Közlöny
Issue: MK-2001-21 (Year: 2001, Number: 21)
Era: 1990-2004
Section: szintjéről szóló 8/1998. (III. 31.) MüM rendelet előírásai
Paragraph Index: 99

c) koncentrációját kell csökkenteni oly módon, hogy az a munkavállalók számára veszélyeztetést ne jelentsen. Ezen egészségre káros anyagokat megfelelő rendszerrel úgy kell eloszlatni, hogy az ne veszélyeztesse a munkavállalókat. 4.2.2. Ahol a munkavállalók egészségét a levegőben előforduló káros anyagok veszélyeztethetik, a vonatkozó jogszabályban előírtakon túl megfelelő és elegendő számú lélegeztető és újraélesztő készüléket kell készenlétben tartani. Az ilyen munkaterületen mindig megfelelő számban jelen kell lenniük a készülékek használatára kiképzett személyeknek. A készülékeket megfelelő módon kell tárolni és karbantartani. 4.2.3. Ahol mérgező gázok vannak vagy lehetnek a levegőben, gázvédelmi tervet kell készíteni, amelynek a védőfelszerelésekre és a megelőzésre vonatkozó intézkedéseket részletesen tartalmaznia kell. 4.3. Robbanásveszély elleni védelem 4.3.1. Mindent, ami szükséges meg kell tenni a robbanóképes összetételű levegő kialakulásának, illetve felszaporodásának megakadályozására. 4.3.2. A robbanással veszélyeztetett területeken minden szükséges intézkedést meg kell tenni a robbanóképes levegő meggyulladásának megakadályozására. 4.3.3. Robbanásmegelőzési tervet kell készíteni, amelyben meg kell határozni a robbanás elleni védelemhez szükséges berendezéseket és intézkedéseket.

Source: https://magyarkozlony.hu/hivatalos-lapok/26d052a1e029e9a132102402c41ded6061c4ffb5/dokumentumok/8584af439b2e8019321b44a64669f868ea077c1d/letoltes